《题黔阳宝山书院 其一》
明代·祁顺

唐贤节义动荆蛮，宋令儒经政所关。百世声华青简上，一区祠宇翠微间。

鸢飞鱼跃天高下，月白风清鹤往还。想像仪刑增敬仰，瓣香何日许跻攀。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。